สวัสดีค่ะ พอดีหนูมีกรณีกินยาคุมฉุกเฉินเมื่อวันที่ 2/8/61 ค่ะ หลังจากนั้นประมาณวันที่ 9/8/61 หนูมีอาการเหมือนประจำเดือนมาเป็นเวลาถึงวันที่ 16/8/61 ค่ะ โดยไม่ได้มีเพศสัมพันธ์อีกเลยค่ะตั้งแต่วันที่ 2 และปกติประจำเดือนหนูจะมาวันที่ 23 ค่ะ และเมื่ถึงวันที่ 23/8 ประจำเดือนหนูมาปกติค่ะ มาถึงวันที่ 28/8/61 ค่ะ และยังไม่มีเพศสัมพันธ์อีกเลยค่ะตั้งแต่วันที่ 2/8/61 แต่ ณ ปัจจุบันวันที่ 6/9/61 หนูมีเลือดออกกระปริบกระปรอยจางๆ เห็นเวลาปัสสาวะค่ะ หนูเลยมีคำถามดังนี้ค่ะ1.หนูตั้งครรภ์หรือไม่คะ ?2. หนูมีกินยาปรับฮอร์โมนค่ะ เพราะหนูมีอาการฮอร์โมนแปรปรวน3. หรือหนูมีอาการอย่างอื่นต้องทำอย่างไรต่อไปคะ ?ขอบพระคุณล่วงหน้าค่ะ ขอบค่ะ
สวัสดีค่ะ @การที่มีเลือดออกกระปริดกระปรอย สามารถเกิดได้จากหลายสาเหตุ เช่น ภาวะแทรกซ้อนจากการตั้งครรภ์ ภาวะฮอร์โมนเพศหญิงไม่สมดุลมักพบในวัยรุ่นที่เริ่มมีประจำเดือน หรือวัยใกล้หมดประจำเดือน ผลข้างเคียงของยาคุมกำเนิด ความเครียด เนื้องอกในมดลูก มดลูกหรืออุ้งเชิงกรานอักเสบ เป็นต้น @จากที่เล่ามาเลือดที่ออกช่วง 9-16สค นี้ น่าจะเป็นผลข้างเคียงของยาคุมกำเนิดฉุกเฉินนะคะ @ส่วนเลือดที่ออกวันที่ 23-28สค มาตรงรอบประจำเดือนปกติ จึงคิดว่าไม่ตั้งครรภ์นะคะ @หากไม่แน่ใจ สามารถทดสอบการตั้งครรภ์ดูได้ค่ะ @ส่วนเลือดที่ออกกระปริดกระปรอยช่วงหลัง ยังระบุสาเหตุไม่ได้ค่ะ ซึ่งหากรับประทานยาฮอร์โมนเพศหญิงอยู่ ควรปรึกษาแพทย์ผู้รักษาอีกครั้งนะคะ เพื่อตรวจวินิจฉัยโรคและแนะนำการคุมกำเนิดที่เหมาะสมต่อไปค่ะ